শুকুৰবাৰে জম্মু-কাশ্মীৰৰ কুপৱাৰা জিলাত সংঘটিত হোৱা ভয়ানক হিমস্খলনত ভাৰতীয় সেনাৰ তিনিগৰাকী জোৱানে শোকাৱহভাৱে প্ৰাণ হেৰুৱায়।
এই হিমস্খলনে কুপৱাৰাৰ মাচিল ছেক্টৰত ভাৰতীয় সেনাৰ ৫৬ ৰাষ্ট্রীয় ৰাইফলছৰ এটা টহলদাৰী দলক মহতীয়াই নিয়াৰ ফলত জোৱান তিনিগৰাকীৰ মৃত্যু হয়।
শ্ৰীনগৰৰ প্ৰতিৰক্ষা বিভাগৰ জনসংযোগ বিষয়াই সদৰী কৰা মতে, দুগৰাকী জোৱান বৰফত আবদ্ধ হৈ পৰাৰ পিছত উদ্ধাৰ কৰি কুপৱাৰাৰ সামৰিক চিকিৎসালয়লৈ লৈ যোৱা হয়।
আপহাতে টহলদাৰী দলটোত হিচাপে থকা আন এগৰাকী জোৱান হাইপোথাৰ্মিয়া ৰোগত আক্ৰান্ত হয় আৰু তেওঁকো চিকিৎসালয়লৈ লৈ যোৱা হয়। কিন্তু চিকিৎসালয়ত আটাইকেইগৰাকী জোৱানেই মৃত্যুক সাৱটি লয়।
মৃত্যু হোৱা তিনিগৰাকী জোৱানৰ নাম ক্ৰমে সৌভিক হাজৰা, মুকেশ কুমাৰ আৰু গাইকোৱাদ মনোজ লক্ষ্মণ ৰাও বুলি সদৰী কৰা হৈছে।
এই শোকাৱহ দুৰ্যোগৰ পিছতে জম্মু-কাশ্মীৰৰ উপ-ৰাজ্যপাল মনোজ সিনহাই টুইটাৰ যোগে শোক প্ৰকাশ কৰে আৰু নিহত জোৱান তিনিগৰাকীৰ পৰম ত্যাগৰ বাবে জাতিটো সদায় ঋণী হৈ থাকিব বুলি মন্তব্য কৰে।
I salute the bravery & sacrifice of braveheart Army personnel who laid down their lives in line of duty in Machhil sector, Kupwara. The nation will always be indebted to their supreme sacrifice. My thoughts and prayers are with grieving families of martyrs.
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
